钦定古今图书集成/明伦汇编/氏族典/第441卷 > 《廖用贤尚友录》 > 蒋系
## 钦定古今图书集成/明伦汇编/氏族典/第441卷 > 《廖用贤尚友录》 > 蒋系

按《唐书蒋乂传》：“乂子系，善属文，得父典实。太和初，授
昭应尉，直史馆。明年，拜右拾遗、史馆修撰，与李汉参
撰《宪宗实录》，转右补阙，历膳部员外，工、礼、兵三部郎
中。开成末，转谏议大夫。宰相李德裕恶李汉，以系友
婿，出为桂管观察使，人安其治，复坐汉贬唐州刺史。
宣宗立，召为给事中，转吏部侍郎，历兴元、凤翔节度”
使。懿宗初，拜兵部尚书，以弟伸位丞相，恳辞，乃检校
尚书右仆射，节度山南东道，封淮阳郡公，卒。